తామ్రపర్ణి నుంచి తోడుకోవచ్చుమద్రాస్ హైకోర్టు తీర్పు.. ప్రజల నిరసనమదురై, మార్చి 2: ఒకవైపేమో.. తమిళనాడువ్యాప్తంగా వ్యాపారులంతా కోలా అమ్మకాలను నిషేధించారు. మరోవైపు.. పెప్సీ, కోక్ వంటి శీతలపానీయాల కంపెనీలకు ఊరటనిచ్చే తీర్పును మద్రాస్ హైకోర్టు ప్రకటించింది. ఆయా కంపెనీలు తమిళనాడులోని తిరునల్వేలి జిల్లాలో ఉన్న తమ బాట్లింగ్ యూనిట్లకు కావాల్సిన నీటిని సమీపంలో ఉన్న తామ్రపర్ణి నది నుంచి తీసుకోవడానికి న్యాయస్థానం అనుమతిచ్చింది. రైతులకు సాగునీటికే నీళ్లు లేని పరిస్థితుల్లో కోలా కంపెనీలకు నీళ్లు ఇవ్వడాన్ని ప్రశ్నిస్తూ డీఏ ప్రభాకర్ దాఖలు చేసిన ప్రజాహిత వ్యాజ్యాన్ని కూడా కోర్టు కొట్టివేసింది. రోజూ ఈ రెండు కంపెనీలూ కలిపి 18 లక్షల లీటర్ల నీటిని తోడేస్తున్నాయని.. రెండు జిల్లాల (తిరునల్వేలి, ట్యూటికోరన్) ప్రజలు ఆ నీటిపై ఆధారపడి జీవిస్తున్నారని పిటిషనర్ తమ పిల్లో పేర్కొన్నారు. అయితే, కోలా కంపెనీలు మాత్రం తాము వాడుకుంటున్నది అదనపు నీటినే తప్ప ప్రజలకు అవసరమైన నీటిని కాదని వాదిస్తున్నాయి. పబ్లిక్ వర్క్స్ డిపార్ట్మెంట్ కూడా.. నదిలో నీరు తగినంతగా ఉందని, కోలా కంపెనీలు తీసుకుంటున్నది అదనపు జలాలేనని కోర్టుకు తెలిపింది. దీంతో న్యాయస్థానం ఈ మేరకు తీర్పునిచ్చింది. కాగా.. కోర్టు తీర్పును వ్యతిరేకిస్తూ తిరునల్వేలి ప్రజలు వినూత్న రీతిలో ఆందోళనకు దిగారు. తామ్రపర్ణి నదిలో మోకాటి లోతు నీళ్లల్లో నిలిచి.. పాలు పారబోసి తమ నిరసన తెలిపారు. మరోవైపు.. పెప్సికో చైర్పర్సన్ ఇంద్రానూయి గురువారం ప్రధాని నరేంద్ర మోదీని కలిసి కొద్దిసేపు మాట్లాడారు. అయితే.. తమిళనాట కోలా కంపెనీలపై వ్యాపారులు నిషేధం విధించడం, తామ్రపర్ణి నది నుంచి పెప్సీ, కోక్ కంపెనీలు నీళ్లు తీసుకోవడానికి హైకోర్టు అనుమతించడం వంటి పరిణామాల నేపథ్యంలో పెప్సీ చైర్పర్సన్ ప్రధానితో భేటీ అయి మాట్లాడటం పలు చర్చలకు తావిస్తోంది.
tamraparni nunchi todukovachumadras hycortu teerpu.. prajala nirasanamadurai, marchi 2: okavaipemo.. tamilanaaduvyaaptamgaa vyaapaarulantaa kola ammakaalanu nishedhinchaaru. marovaipu.. pepsi, kok vanti sheetalapaaneeyaala companylaku ooratanicche teerpunu madras hycortu prakatinchindi. aayaa companylu tamilanaadulooni tirunalveli jillaalo unna tama batling unitlaku kaavaalsina neetini sameepamlo unna tamraparni nadi nunchi teesukoovadaaniki nyaayasthaanam anumatichindi. raitulaku saaguneetike neellu laeni paristhitullo kola companylaku neellu ivvadaanni prasnistuu dae prabhakar daakhalu chesina prajaahita vyaajyaanni kuudaa kortu kottivesindi. roojoo ee rendu kampeneeluu kalipi 18 lakshala leaterla neetini todestunnayani.. rendu jillala (tirunalveli, tuticoron) prajalu aa neetipai aadhaarapadi jeevistunnaarani pititioner tama pillo perkonnaru. ayithe, kola companylu maatram taamu vaadukuntunnadi adanapu neetine tappa prajalaku avasaramaina neetini kaadani vaadistunnaayi. pablic works department kuudaa.. nadilo neeru taginantagaa undani, kola companylu teesukuntunnadi adanapu jalalenani kortuku telipindi. deentho nyaayasthaanam ee meraku teerpunichindi. kaga.. kortu teerpunu vyatirekistuu tirunalveli prajalu vinuutna reetilo aandolanaku digaaru. tamraparni nadilo mokati lothu neellallo nilichi.. paalu parabosi tama nirasana telipaaru. marovaipu.. pepsico chairparson indraanui guruvaram pradhaani narendra modeeni kalisi koddisepu matladaru. ayithe.. tamilanaata kola companylapai vyaapaarulu nishedham vidhinchadam, tamraparni nadi nunchi pepsi, kok companylu neellu teesukoovadaaniki hycortu anumatinchadam vanti parinaamaala nepathyamlo pepsi chairparson pradhaanitho bheti ayi matladatam palu charchalaku tavistondi.